ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
30 พ.ย. 2558

สรุปภาวะตลาดภาคเช้า :SET ปรับตัวลงและฟื้นตัวขึ้น – SET ภาคเช้าเปิดตลาดมาปรับตัวลงอย่างรวดเร็วถึงแนวรับแรกใกล้ 1355 จุด ก่อนที่จะฟื้นตัวขึ้นมาปิดตลาดในแดนลบเล็กน้อยที่ระดับ 1,361.69 จุด -1.44 จุด -0.11% ด้วยปริมาณซื้อขายเบาบางที่ 1.3 หมื่นล้านบาท หุ้นกลุ่มหลักที่ปรับตัวลงได้แก่ ICT -1.0%, อสังหาฯ -0.8% ในขณะที่ ปิโตรเคมี +0.9% และท่องเที่ยว +0.7% ปรับตัวขึ้นหนุนตลาด ด้านตลาดในภูมิภาคเคลื่อนไหวในแดนลบเช่นเดียวกัน นำโดยหุ้นจีนที่ปรับตัวลงต่อจากวันศุกร์ที่ผ่านมาจากความกังวลด้านการเข้าตรวจโบรกเกอร์ขนาดใหญ่ ด้านค่าเงินบาทแข็งค่าขึ้นมาเล็กน้อย ล่าสุดอยู่ใกล้ระดับ 35.85 บาท
กลยุทธ์ที่แนะนำ : 
ช่วงบ่าย: คาดมีความผันผวนสูงจากการปรับพอร์ตของดัชนี MSCI ซึ่งอาจจะทำให้เห็นการเทขายหุ้นขนาดใหญ่ในช่วงก่อนปิดตลาดวันนี้ได้ ฉะนั้นนักลงทุนควรหลีกเลี่ยงการเก็งกำไรระหว่างวันโดยเฉพาะในหุ้นขนาดใหญ่ ให้แนวรับอยู่ที่ระดับ 1,355 และ 1,345 จุด ส่วนแนวต้านอยู่ที่ระดับ 1,365 และ 1,370 จุด ตามลำดับ กลยุทธ์ การรีบาวด์ใช้เป็นจังหวะปรับพอร์ต สำหรับผู้มีหุ้นอยู่ในมือเยอะ ส่วนการเก็งกำไร เหมาะกับผู้รับความเสี่ยงได้สูง และควรเล่นสั้นๆ ทั้งนี้ หุ้นแนะนำตามสัญญาณเทคนิค ได้แก่ PSL (รับ 6.80 ต้าน 7.20 cut 6.70)
 